kardosdrur/scandi-wiki huggingface dataset:
Axel Axelsen Brahe

Axel Axelsen Brahe, (o. 1480-23. februar 1551), til Krogholm og Vidskøvle, var en dansk ridder, en af de bekendteste skånske rigsråder på reformationstiden, søn af Axel Pedersen Brahe og Maren Lunge. 

Brahe forekommer allerede 1501 som lensmand på Haraldsborg ved Roskilde, 1505 på Lykå i Bleking, senere på Lindholm Slot i Skåne, svor i begyndelsen af 1523 Christian 2. fornyet troskab på Lunde Landsting, men sluttede sig, straks efter at kongen havde forladt landet, til Frederik I, indtog med magt Børringe Kloster fra den bekendte Hans Mikkelsens familie, fik det i forlening og optoges i rigsrådet. 

Da Søren Norby 1525 rejste den skånske bondeopstand, gik Brahes gård op i luer. Straffen over de frafaldne overdroges ham i forening med rigsmarsken Tyge Krabbe; ved denne lejlighed kom hans fætter Niels Brahes gård Vidskøvle, hvori han selv havde andel, og mere gods i hans hænder. 

Under hele Frederik I's tid indtog Brahe en betydelig stilling, sendtes flere gange i diplomatiske sendelser til Sverige og fik 1531, da Christian II ventedes, tillige med Tyge Krabbe den øverste magt i Skåne. Under herredagen 1533 efter kongens død beseglede han recessen af 3. juli, hvorved man søgte at give biskopperne deres fulde magt tilbage, men deltog ikke i det katolske partis mere yderliggående skridt og nævnes heller ikke blandt Hans Tausens dommere. 

Af samtidige forfattere betegnes han også som en af de første adelsmænd, der ligesom Mogens Gjøe og Erik Banner sluttede sig til den nye lære. Under grevefejden, da oprøret i Malmø udbrød, søgte man at gribe ham, hvilket dog mislykkedes. Ligesom den øvrige skånske adel sluttede han sig kort efter til grev Christoffer; men da svensk hjælp nærmede sig, gik han tillige med den øvrige adel over til hertug Christian og var den skånske adels fører i slaget ved Helsingborg i januar 1535, hvor Marcus Mejer og flere af lybekkernes førere fangedes. Som statholder i Skåne ledede han derpå belejringerne af Landskrone og Malmø. 

Efter Københavns overgivelse 1536 måtte han udstede revers om ikke at modsætte sig bispemagtens afskaffelse, sendtes 1537 i diplomatisk sendelse til Sverige, ledsagede 1538 Christian III til fyrstemødet i Braunschweig og var i det hele taget den betydeligste mand i Skåne lige til sin død. «Han var en ærlig, vis og gudfrygtig Mand, hjalp gjærne fattige Folk og Enker og levede gudfrygtelig i alle Maader», siges om ham i en gammel optegnelse. 

Brahe var gift 1. med Anne Lavesdatter Brock fra Vemmetofte, død 1524, og havde med hende 6 børn, 2. med den højt ansete Sophie Rosenkrantz, datter af Holger Eriksen Rosenkrantz og den bekendte fru Anne Meinstrup, død 13. november 1558. Med hende havde han ingen børn, men blev plejefader for hendes broderbørn, de i Frederik II's tid så bekendte brødre Holger, Erik og Jørgen Ottesen Rosenkrantz.

Kilder 

 

Rigsråder fra Danmark
Axel Axelsen
Danskere i 1500-tallet
Godsejere fra Skåne
Lensmænd fra Danmark
Godsejere fra Danmark
Riddere fra Danmark
Axel Brahe

Axel Brahe er navnet på flere personer:

 Axel Pedersen Brahe (død 1487) til Krogholm og Tostrup – dansk godsejer
 Axel Axelsen Brahe (o.1480 – 1551) til Krogholm og Vidskøvle i Skåne – dansk rigsråd
 Axel Ottesen Brahe (1550-1616) til Elved – dansk rigsråd
Honda Prelude

Honda Prelude er en bilmodel fra det japanske bilfirma Honda. Den blev introduceret første gang i 1978 og er siden blevet ændret i 1982, 1987, 1992 og 1997. Produktionen ophørte i 2002.

Modellen fandtes kun i én karrosseriudførelse, nemlig en 2-dørs coupé, men med flere forskellige benzinmotorer.

Honda Prelude er baseret på samme platform som den store mellemklassebil Honda Accord.

Motorer 

Prelude
Biler introduceret i 1978
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Forhjulstrukne biler
Coupéer
Seniūnija

Seniūnija (flertal seniūnijos) er den mindste administrative enhed i Litauen, svarende til bydele, sogne eller kommunedistrikter (lokaldistrikter i en kommune). Det litauiske ord er et gammelt begreb, som kan oversættes direkte til ældsteråd eller oldermandskab (, ).

Litauen er opdelt ti amter, der er opdelt i 60 kommuner, der igen er opdelt i 546 seniūnija. En seniūnija kan enten bestå af en del af en storby, en enkelt mindre by eller få landsbyer. De varierer i størrelse, afhængig af beliggenhed og naturlige grænser. I nogle få tilfælde udgør én seniūnija en selvstændig kommune. De to seniūnijos Šilainiai og Dainava er bydele i Kaunas med over 70.000 indbyggere, hvilket er langt mere end det samlede befolkningstal i mindre kommuner.

En seniūnija varetager mindre, lokale anliggender, eksempelvis reparation af fortove og grusveje og personregistrering af indbyggerne. I byer vælges en seniūnija-leder i hver bydel samtidig med valget af borgmester i kommunen. Indbyggerne i en seniūnija  kan ofte tage direkte kontakt til lederen, hvis de ønsker det.

Historisk blev seniūnija benyttet som betegnelse for væsentligt større enheder f.eks. fyrstendømmet Žemaitija (Žemaitija seniūnija).

Seniūnijos er placeret i LAU 2 i de regionale statistikker i Den Europæiske Union, tilsvarende danske sogne.

Se også 
 Amter i Litauen
 Kommuner i Litauen

Referencer
Docosan

Docosan er en fællesbetegnelse for en alkan med 22 kulstofatomer, som har formlen C22H46.

Alkaner
Docosanol

Docosanol, også kendt som behenylalkohol, er en mættet fedtalkohol, der hovedsageligt anvendes som antiviralt middel, specielt til behandling af "forkølelsessår" forårsaget af herpes simplex virus. I en creme optræder ca. 10% af det aktive stof. Man kan købe den type creme uden recept og brugsanvisning fra lægen (kan dog kun købes i apoteker).

Mekanisme 
Den foreslåede virkningsmekanisme er ved at hæmme den sammensmeltning af det menneskelige værtscelle med herpes-virus, hvilket forhindrer dets replikation.

Historie 
Docosanol blev godkendt til brug efter kliniske forsøg af US Food and Drug Administration i juli 2000. Det er påvist, at forkorte helbredelse med 17,5 timer i gennemsnit (95% konfidensinterval: 2 til 22 timer) i en placebo-kontrolleret retssag. Tre andre forsøg viste negative resultater, men disse blev ikke offentliggjort.

Cremen markedsføres af Avanir Pharmaceuticals under mærkenavnet Abreva; det var det første "over-the-counter" antivirale lægemiddel som blev godkendt til salg i USA og Canada. I Europa er det markedsført af Healthcare Brands under navnet Erazaban. I marts 2007 blev det genstand for en amerikansk landsdækkende klasse-søgsmål mod Avanir og GlaxoSmithKline med påstanden om, at det skar opsving i halvdelen af tiden, så det blev anset for at have været misvisende i en californisk domstol.

Andre stoffer 
I en creme (mod "forkølelsessår") optræder stoffet aciclovir, som indeholder docosanol, en base og lidt andet. F.eks. GlaxoSmithKline producerer pumper/tuber af dette, kaldet "Zovir".

Handlemåde 
Creme med stoffet docosanol kan købes som håndkøb, dog kun i apoteker. Der behøves ingen recept fra lægen, med mindre patienten er under 3 år. I dette tilfælde skal man have både brugsanvisning og recept fra lægen. Der findes også brugsanvisning som medfølge af købet, men bruges mest for forbrugere som opfylder normerne eller gravide/ammende. Brugsanvisningen er sjældent særskilt fra pakken. Pakkerne findes for det meste på hylderne i et apotek.

Bivirkninger 
Normale bivirkninger kan være mild udtørring af huden, forbigående kløe eller rødme, som ca. 1 ud af 100 personer får. Ved ikke-almindelige tilfælde (ca. 1 ud af 1.000) kan der forekomme forbigående smerter. Kun 1 ud af ca. 10.000 personer får kontakteksem. Ved alvorlige, men meget sjældne tilfælde forekommer akut overfølsomhed (opsvulmet læbe/tunge). Denne bivirkning får kun 1 ud af 1.000.000 mennesker.

Eksterne henvisninger 
 Institut for Rationel Farmakoterapi 
 Sundhed.dk
 Answers.com 
 DrugBank.ca  

Lægemidler tilhørende huden
Alkoholer
Retsina

Retsina (græsk: harpiks) er hvidvine og rosévine, som grækerne har produceret i mere end 2000 år. 

Disse vine har deres navn i kraft af deres specielle og særegne smag af harpiks. De gamle grækere tilsatte nemlig harpiks i pågældende vine. Dette skyldtes efter sigende harpiksens særlige konserverende egenskaber.

Overalt i Grækenland produceres der lokale retsina-vine, som kan købes i supermarkeder og restauranter til næsten ingen penge. Græsk vin er nærmest synonym med retsina'en, hvorfor den af grækerne så vel som den øvrige verdensbefolkning betegnes som den græske nationalvin.

Eksterne henvisninger 

Hvidvin
Rosévin
Hanna Hilton

Hanna Hilton (født 31. oktober 1984 i Brookville, Indiana) er en tidligere amerikansk pornoskuespillerinde. Hun forlod pornoindustrien i 2009.

Awards 
 2006: Twistys Threat of the Month November
 2006: Penthouse-Pet December
 2008: Booble Girl of the Month Juli
 2009: Wrestlinginc Girl of the Month April

References

Eksterne henvisninger 
 

Pornoskuespillere fra USA
Pornomodeller fra USA
Honda Integra

Honda Integra var en bilmodel fra det japanske bilfirma Honda, som første gang blev introduceret i 1985 og ændret i 1989, 1993 og 2001. Produktionen ophørte i 2007.

Oprindeligt var Integra kun tiltænkt det amerikanske marked, hvor den også blev solgt som Acura Integra og Acura RSX, men blev fra 1998 til 2001 også solgt i Europa, men kun i Type R-sportsversionen.

Modellen har afhængigt af årgangen fandtes med flere forskellige benzinmotorer, lige fra en 1,5 med 86 hk til en 2,0 med 220 hk.

Billeder

Motorer

1985 − 1989 
 1.5 12V, 
 1.6 16V,  /  /  /  /  /

1989 − 1993 
 1.6 16V,  /  /  /  / 
 1.7 16V, 
 1.8 16V,  /

1993 − 2001 
 1.6 16V,  / 
 1.8 16V,  /  /  /  /  /

2001 − 2007 
 2.0 16V,  /  /  /

Eksterne henvisninger 

Integra
Biler introduceret i 1985
Biler fra 1980'erne
Biler fra 1990'erne
Biler fra 2000'erne
Coupéer
Allan Hyde

Allan Hyde (født 20. december 1989) er en dansk skuespiller.

Han begyndte sin skuespillerkarriere som eventyrbarn (elev på Eventyrteatret), og har erfaring indenfor teater, Tv-serier, film og stemmelægning. F.eks. har han lagt stemme til Ron Weasley i den danske udgave af Harry Potter-filmene. I 2009 fik han en rolle i den amerikanske kritikerroste HBO-serie True Blood. Her spillede han i 6 episoder Godric, en 2000 år gammel vampyr. Samme år gik han ud af musikgymnasiet Sankt Annæ Gymnasium.

Allan Hyde er desuden uddannet  manuskriptforfatter fra Super16.

Filmografi 
 En forelskelse 2008 - Carsten
 Exteriors (2011) - Allan
 You & me forever (2012) - Tobias
 Miraklet (2014)
 Kolbøttefabrikken (2014)
 Sommeren '92 (2014) - Flemming Povlsen
 Skammerens Datter (2015) - Davin
 Hundeliv (2016) - William

Tv-serier 
 Album, afsnit 2-4 (2008) – Martin Lund Jensen
 2900 Happiness, afsnit 59, 60, 62, 65, 84, 87 (2008) – Max
 True Blood, afsnit 17, 19-21, 26, 36 (2009-2012) – Godric
 Lærkevej, afsnit 19-20 (2010) – Jonas
 Heartless, afsnit 1-4 (2014) - Pieter
 Dicte, sæson 2 afsnit 7-8 (2014) - Simon Østergaard
 Far til fire - Onkel Sofus vender tilbage - Peter (2014)
 Hedensted High 2015
 Juleønsket (2015) - Michael
 Anton 90 (2015) - Anton
 Far til fires vilde ferie - Peter (2015)

Stemmeskuespil 
 Weed - Weed (en anime, 2eren til Silverfang)
 Sonic X
 Austin & Ally
 Fartstriber
 Filmore!
 Hannah Montana - Dex
 Magi på Waverly Place - Zeke
 High School Musical - Troy Bolton
 Narnia: Prins Caspian - Supplerende stemmer
 Harry Potter - Ron Weasley
 Peter Pan - Tilbage til ønskeøen
 TMNT - Donatello
 Teen Beach Movie - Tanner
 Skovens hemmelige rige
 Horton og støvfolket Hvem - Lille Bo
 Violetta - Marco
 Det ukendtes skov - Wirt
 Binney og spøgelset - Nicklas (Dreng i stalden)
Ballerina - Victor
Askeladden - I Dovregrubbens hall - 2017 - Prins Frederik

Eksterne henvisninger 
 
 

Skuespillere fra Danmark
Studenter fra Sankt Annæ Gymnasium
G.I. (soldat)

G.I. er et udtryk anvendt på et medlem af de amerikanske styrker eller dele af deres udstyr.

Udtrykket anvendes for nuværende, 2009, som et akronym for Government Issue (statens ejendom) eller sommetider fejlagtigt for General Infantry (almindeligt infanteri). 

Tidligere refererede akronymet G.I. til galvanized iron (galvaniseret jern) for at betegne udstyr , som var produceret af denne materialevariant, eksempelvis ammunitionskasser, benzindunke, proviantdåser etc., som indgår i den amerikanske hærs inventar- og udstyrslister.

Under første verdenskrig, ironiserede de amerikanske soldater over indkomne tyske artillerigranater med udtrykket G.I. cans (G.I.-dåser) og udtrykket blev under samme krig synonymt med Government Issue og brugt som et tillægsord til alt der havde forbindelse med hæren.

Se også 
 G.I.Blues – amerikansk film
 G.I. Jane – amerikansk film

United States Army
Minna Heimbürger

Minna Heimbürger-Ravalli (født Minna Heimbürger) (født 19. maj 1932) er en dansk kunsthistoriker, der nu bor og arbejder i Italien, hvor hun er italiensk gift. Hun var museumsdirektør for Aarhus Kunstmuseum 1961-69.

Udvalgte publikationer 
 "Antikken og Faubourg Saint-Germain's privatarkitektur. Paris 1700-1730", Studier fra Sprog- og Oltidsforskning, 215, (1963).
 Den jydske ørken, 1969.
 Architettura, Scultura e Arti minori nel Barocco romano. Studi nell'Archivio Spada, Firenze 1977.
 Hvad er der galt, Gyldendal 1978.
 Bernardo Keilhau detto Monsù Bernardo, Rom 1988.
 "About an unsolved Jacob Jordaens problem", i: Konsthistorisk tidskrift, 64, häfte 4 (1996).
 Dürer e Venezia: Influssi di Albrecht Dürer sulla pittura veneziana del primo cinquecento, 1999.
 La figura umana nell'Arte Europea – dalla preistoria al 2000 d.C., Palombi Editori 2006.
"Maleren Eberhart Keilhau 1624-1687", Forlaget Rhodos A/S 2014 

Kunsthistorikere fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Kunsthistorikere fra Italien
Personer i Kraks Blå Bog
Dansksprogede forfattere fra Danmark
Italiensksprogede forfattere fra Danmark
Tim Roth

Timothy Simon "Tim" Roth (født 14 maj 1961) er en britisk skuespiller og filminstruktør kendt fra bl.a. Pulp Fiction og Lie to Me.

Kilder

Eksterne henvisninger 
 

Skuespillere fra Storbritannien
Oscar-nominerede skuespillere
Marinus Jørgensen

Marinus Jørgensen (23. august 1877 – 13. januar 1955) var borgmester i Aalborg Købstadskommune mellem 1925 og 1945, valgt for Socialdemokraterne.

Marinus Jørgensen var postbud og formand for postbudene. I 1913 kom han i byrådet og i 1925 blev han den første socialdemokratiske borgmester i Aalborg. Socialdemokraterne  erobrede i magten med 51,5% af stemmerne, og fastholdt det gennem depressionen og besættelsen absolut flertal. Socialdemokraterne har siddet på borgmesterposten lige siden.2014

Under Marinus Jørgensen lederskab oplevede Aalborg det moderne gennembrud, hvor han sammen med statsminister Thorvald Stauning i 1933 åbnede Limfjordsbroen og samme år præsenterede Aalborgtårnet under erhvervsudstillingen Nordjysk Udstilling. Stålkonstruktionerne blev bygget på Aalborg Værft der i 1927 var tæt på fallit og derfor blev overtaget af kommunen. Marinus Jørgensen fastslog i 1933 at hans mål fra Aalborg var penge og arbejde. Han sagde: "Kan vi skaffe arbejde, og kan vi skaffe penge til at betale det med?"
 
Aalborg blev omstruktureret i denne periode, infrastrukturen blev moderniseret kraftigt, hvor Vesterbro blev anlagt og området omkring den tværgående Boulevarden i hjertet af Aalborg blev ændret markant. Det fik Stauning til at rose partifællerne i Aalborg for at rive gammelt ned og bygge nyt og dermed vise vejen. 

Efter krigen blev Marinus Andersen indbragt for den socialdemokratiske partidomstol, som et udfald af, at hans partifæller kritiserede ham for at have været for tyskvenlig under besættelsen, da han havde foræret en tysk oberst 6 flasker akvavit og doneret 500 kr. til tysk vinterhjælp. Inden dommen faldt, trak han sig i juni 1945 som borgmester. Han blev i august 1946 frikendt ved en tjenestemandsdomstol. 

Marinus Jørgensen blev dog senere idømt en bøde på 6.000 kr. i en civilretssag. Bl.a. for sortbørshandel med sæbe. Han blev efterfulgt af sin viceborgmester, Marius Andersen.

Borgm. Jørgensens Vej i Vejgaard er opkaldt efter Marinus Jørgensen.

Henvisninger 
 
Bente Jensen: Moderne gennembrud i Aalborg i 1930´erne. Udgivet af selskabet for Aalborgs Historie i samarbejde med Aalborg Stadsarkiv og Aalborg Historiske Museum.

Borgmestre i Aalborg
Personer fra Aalborg
Personer i Kraks Blå Bog (afdøde)
Borgmestre fra Socialdemokraterne
Postfolk fra Danmark
Telepati

Telepati (fra græsk τηλε (tēle) = "fjern" og πάθεια (pátheia) af páthos = "følelse, lidelse") henviser til tankeoverføring mellem individer med andre midler end de fem sanser.

Begrebet 
Begrebet "telepati" blev skabt i 1882 af den klassiske filolog Frederic W.H. Myers, en af stifterne af Selskabet for Psykisk Forskning, hvor det skulle erstatte tidligere udtryk som "tankeoverførsel". En person med telepatiske evner siges at være i stand til at læse andres tanker. Sammen med psykokinese udgør telepati vigtige dele af parapsykologisk forskning.

Fænomenet er beskrevet i mange religiøse tekster, og i litteraturen især indenfor science fiction og fantasy.

Stargate 
Under Gulfkrigen anvendte USA en stab af angiveligt synske soldater i et forsøg på at påvirke Saddam Hussein. Lyn Buchanan og David Morehouse deltog gennem en årrække i et ultrahemmeligt forskningsprogram i regi af Defense Intelligence Agency (DIA), hvor efterretningstjenesten prøvede at undervise i synskhed. Oplæringen skete ved Fort Meade 40 km øst for Washington DC. Programmet blev påbegyndt i 1973 som en modreaktion mod russisk forskning på brug af mind control til efterretningsformål. Fra april 1973 foreligger en telepatisk udforskning af planeten Jupiter.

I starten morede amerikanerne sig over rapporter om, hvordan russerne anvendte synske til efterretningsarbejde; men efterhånden tydede rapporterne på en vis succes. Især var russerne optaget af at kunne hypnotisere personer over lange afstande. I 1994 blev det amerikanske program, kaldet Stargate, overført til CIA. De skrinlagde det, fordi de fandt resultaterne mangelfulde. 18 såkaldte remote viewers var blevet oplært. I en omfattende baggrundsartikel 30. november 1995 skrev Washington Post, at amerikanske militærledere og efterretningsofficerer i årene 1985-95 havde bedt de synske soldater om råd 200 gange. Avisen omtalte også en hemmeligholdt CIA-analyse af programmet. David Morehouse, som selv deltog i Stargate, stiller sig tvivlende til, at programmet blev opgivet. Han mente, at resultaterne var for gode. Angiveligt skulle synske soldater være konsulteret om at standse sovjetiske drabsplaner rettet mod præsident Ronald Reagan, og mentalt skal de have strejfet om i hallerne i Kreml.

Kilder 

Pseudovidenskab
Vejle Football Academy

Vejle Football Academy hører under Vejle Boldklubs talentsektor og er beliggende i Lagos i Nigeria.

Akademiet blev grundlagt den 1. august 2007 og har hidtil optaget spillere fra Nigeria, Ghana og Benin.

I modsætning til andre fodboldakademier har Vejle Football Academy et socialt sigte med i sit arbejde. Således er det et grundprincip, at alle spillere, der bliver en del af akademiet, får en uddannelse, i fald fodboldkarrieren ikke kan bære.

Vejle Boldklub har i midten af 2009 hentet fire spillere til Vejle fra akademiet. Heriblandt Chidi Dauda Omeje og Joseph Folahan Akinola.

Den daglige leder af akademiet er nigerianeren Ukozor Victor Macdonald.

Kilder
Vejle Football Academy 
Vejle Boldklub

Vejle Boldklub
Lagos
Marius Andersen

Navnet Marius Andersen' kan henvise til flere personer:

 Marius Andersen (1881-1957) – borgmester i Aalborg Købstadskommune
 Marius Andersen (1924-1997) – borgmester i Aalborg Kommune (1970-2006)
 Anton Marius Andersen – Luthersk præst, der udvandrede til USA
Marius Andersen (borgmester 1945-54)

Carl Marius Emil Andersen (22. oktober 1881 i Aalborg – 11. juli 1957 smst) var en socialdemokratisk borgmester for Aalborg Købstadskommune i perioden 1945-54. Han omtales ofte som Marius den første, da den socialdemokratiske borgmester i perioden 1970-81 også hed Marius Andersen.

Han blev som 19-årig udlært som maskinarbejder og var i 14 år ansat ved Aalborg Privatbaners maskinafdeling fra 1904. Den politiske karriere begyndte, da han i 1911 blev forretningsfører for Smedenes og Maskinarbejdernes Fagforenings lokalafdeling i Aalborg, en post han bestred i 26 år, hvorefter han i 1937 blev forretningsfører for avisen Nordjyllands Social-Demokrat frem til 1945.

I 1919 blev Andersen valgt ind i kommunalbestyrelsen i købstaden, hvor han under borgmester Marinus Jørgensen fik posten som viceborgmester i 1937. Da Jørgensen blev stillet for den den socialdemokratiske partidomstol i 1945, blev Andersen efterfølgende valgt til borgmester. Efter ni år trak han sig tilbage i 1954, hvorefter vice-borgmester Jens Jensen blev indsat i embedet som borgmester.

Han er begravet på Almen Kirkegård i Aalborg.

Kilder 
 Kraks Blå Bog 1957

Eksterne henvisninger 
 

Borgmestre i Aalborg
Personer fra Aalborg
Personer i Kraks Blå Bog (afdøde)
Fagforeningsfolk fra Danmark
Borgmestre fra Socialdemokraterne
Thorvald Christensen

Thorvald Christensen (9. marts 1904 – 1. april 1970) var en dansk socialdemokratisk borgmester for Aalborg Købstadskommune i otte år fra 1962 frem til kommunalreformen i 1970.

Han efterfulgte Jens Jensen i 1962 og efterfulgtes i 1970 af Marius Andersen.

Borgmestre i Aalborg
Personer i Kraks Blå Bog (afdøde)
Borgmestre fra Socialdemokraterne
Jussi Sydänmaa

Jussi Sydänmaa, også kendt som Amen, (født 26. juni 1972 i Mäntsälä, Finland) er guitarist, og en af stifterne af den finske metalband Lordi. 

Han spiller en mumie, der er kommet for at hævne sig over guderne. Amen var den store ægyptiske gud Amen-Ra. 

Han dimitterede som en it-ingeniør i 2001 og har været med til at lave Lordis webside. .

Musikere fra Finland
Heavy metal-musikere
Kaj Kjær

Kaj Kjær (født 8. juni 1938) var borgmester i Aalborg mellem 1981 og 1998, valgt for Socialdemokraterne.

Den uddannede typograf blev valgt ind i Aalborg Byråd i skolerådmand. 

Han overtog borgmesterembedet, efter at Marius Andersen måtte træde tilbage i forbindelse med den såkaldte Aalborg-skandale. Kaj Kjær måtte efterfølgende arbejde mod »ånden fra Marius Andersens borgmestertid«. 

Ved valget i 1985 lykkedes det Kaj Kjær at opnå over 15.000 personlige stemmer. Valget bragte samtidig SF stor fremgang. Kaj Kjær udtrykte bagefter, at arbejderflertallet viste sin styrke, og fastslog at "Aalborg er en rød by". 

Han blev landskendt, da han i slutningen af 1990'erne opfordrede til et stop for tilgangen af somaliske flygtninge. Kaj Kjær mente ikke, at der var tale om ægte flygtninge, men kaldte dem i stedet prinser og prinsesser, som kom blot for at nasse på det danske samfund og sende penge hjem til familien. 

Han gik af i 1998 og blev efterfulgt af Henning G. Jensen.

Kilde 
 Interview med Kaj Kjær fra Nordjyske Stiftstidende 

Borgmestre i Aalborg
Personer i Kraks Blå Bog
Typografer fra Danmark
Borgmestre fra Socialdemokraterne
Rådmænd i Aalborg
Björn Borg AB

Björn Borg er et svensk varemærke i undertøj som ejes af en virksomhed med samme navn. Varemærket er opkaldt efter tennisspilleren Björn Borg. Udover det primære produkt som er undertøj, benyttes varemærket til sportstøj og parfume. Virksomheden har derudover givet licens til produktion af sko, tasker og briller.

Virksomheden Björn Borg har hovedsæde i Frösundavik, Solna, er noteret på NASDAQ OMX siden 2007 og havde en omsætning på 1,6 mia. SEK i 2012. Produkterne forhandles på cirka 30 markeder og virksomheden er selv aktiv i 18 lande.

Kilder 

Beklædningsvirksomheder fra Sverige
Undertøj
Virksomheder i Stockholm
Beklædningsmærker